સ્પોર્ટ્સના સિતારા એક્ટિંગ ફિલ્ડમાં પણ સફળતાથી કામ કરી શકે છે તેનું શ્રેષ્ઠ ઉદાહરણ દારા સિંગ છે. તેઓ ભારતના સૌથી નામાંકિત રેસલર રહી ચૂક્યા હતા. તેમના શરીર સૌષ્ઠવને કારણે તેમનમાં એક હીરો બનવાની તમામ ક્વૉલિટી હતી. આથી તેમણે 1960માં ફિલ્મોમાં પણ ઝંપલાવ્યું. ત્યાર બાદ તેઓ ટેલિવિઝન પર પૌરાણિક ધારાવાહિક રામાયણમાં રામ ભક્ત હનુમાનના પાત્રમાં અત્યંત લોકપ્રિય બન્યા. તેમને લોકો 1985માં આવેલી ફિલ્મ મર્દમાં અમિતાભ બચ્ચનના પિતાની ભૂમિકામાં પણ યાદ કરે છે.